**Αθήνα:** 15.01.2021

**Αρ. Πρωτ.:** 66

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Επείγοντα αιτήματα προς υπ. Εργασίας και υπ. Υγείας**

Επείγουσες επιστολές προς δύο υπουργεία δημοσίευσε η ΕΣΑμεΑ.

Προς [το υπουργείο Εργασίας εκφράζεται η έντονη διαμαρτυρία](https://www.esamea.gr/our-actions/yeka/5117-ziteitai-i-epispeysi-katabolis-syntaxeon-se-atoma-me-anapiria-apo-ton-efka) σχετικά με την πολύ μεγάλη και αδικαιολόγητη καθυστέρηση που έχει παρουσιαστεί από τον ΕΦΚΑ στην καταβολή συντάξεων και επιδομάτων που δικαιούνται άτομα με αναπηρία. Η ΕΣΑμεΑ λαμβάνει καθημερινά πλήθος διαμαρτυριών από δικαιούχους αναπηρικών συντάξεων και δικαιούχους συντάξεων γήρατος λόγω αναπηρίας, οι οποίοι έχουν καταθέσει στα ασφαλιστικά τους ταμεία αίτηση συνταξιοδότησης εδώ και 2 – 3 χρόνια, και δεν τους έχει καταβληθεί έως σήμερα η σύνταξή τους από τον ΕΦΚΑ.

Από το [υπουργείο Υγείας ζητείται η προτεραιοποίηση](https://www.esamea.gr/our-actions/yyka/5115-aitima-tis-e-s-a-mea-gia-proteraiopoiisi-ton-atomon-me-anapiria-kai-xronies-pathiseis-sti-diadikasia-toy-kata-oikon-emboliasmoy-gia-ton-covid-19) των ατόμων με αναπηρία και χρόνιες παθήσεις στη διαδικασία του κατ’ οίκον εμβολιασμού για τον COVID-19, καθώς αυτή τη στιγμή δεν υπάρχει η δυνατότητα αυτών των ατόμων να εμβολιαστούν.

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |